Segnori e done che sé' qui,
plasve intender et aldir
un sermone de gran solaç
a chi intender sì li plas.
El è sermon de grande festa
a chi intendre se deleta,
e sciencia se'n pò trar
chi in bona part la vol retrar.
Ché bein dise la scritura:
tute cosse vol mesura.
Chi altri briga de inganar,
l'ingano in lui sol retronar;
e chi per altri fa la fossa,
entro el caçe con soa volta;
e l'omo che pensa vadagnar,
con malicia aveir trovar,
el ge perde quel et altro
et è fora del so salto.
Nuiom no diga mal d'altrui
che altri diga bein de lui;
chi vol dir ma' del so visin,
inprima inpense pur de si
e soa rason sì dé cercar,
e postra diga de altri mal;
chi de altri dise vilania,
ella retorna in soa camissa.
Or, per çò che lo mondo sé de mal afar
et ognomo briga de far mal,
imperçò Christo veras signor
sì ne à dado cotal rason
che tuta çente al mont vivent
e tute bestie curent
viva soto segnoria
che li demene per dreta via,
che tuti aibia soa rason
a soa dreta domandason.
E sì plasete a Jhesu Christo,
che del mondo fo magistro,
che lo Lion fosse podestà
e signor e re clamà
de tute bestie che al mondo son
per far a lor soa rason.